Missatge: No hi ha dubte que l'educació plenament en català ha ajudat moltíssim a normalitzar-lo, però també és evident que mai no ha estat perfecte, de crítiques n'han plogut de totes dues bandes.Per això proposo que s'estableixin dues línies: una íntegrament en català i l'altra íntegrament en castellà, a excepció de matèries lingüístiques és clar.Avantatges:- Permet triar a cada família, no es poden queixar en res els que vulguin educació en castellà.- Garanteix que els qui així ho desitgin tinguin una educació plenament en català, ja que els professors que vulguessin fer classes en castellà no tindrien cap problema en anar a l'altra línia.- La línia en català, que serà majoritària*, tindrà un entorn majoritàriament catalanoparlant. - En pobles més petits, per manca de demanda, l'única oferta serà la de català i els castellanoparlants continuaran integrant-se com fins ara.- Per motius socioeconòmics, la línia en català pot arribar a obtenir millors resultats, fent que més castellanoparlants vegin aquesta opció amb més bons ulls.Inconvenients:- Trenca la cohesió entre catalans de diferents condicions.- Permet que si les dinàmiques es giren el tret surti per la culata i sigui la línia en castellà la més exitosa.- Es pot veure com una cessió, com un afebliment del catalanisme.- Permet que una part considerable dels nens catalans visquin d'esquena a la llengua del país.No acabo de posicionar-me ni a favor ni en contra, només ho deixo anar.-----* Em baso en quan es va demanar de triar la llengua d'escolarització als illencs, amb els resultats (62% - 13% el primer any i 70% - 30% el segon). A Catalunya el percentatge del català seria encara més alt sens dubte.
Emocions: anticipation
sadness
fear
joy

Resposta: Perdoneu, però el problema real del català a l'escola és dels pares. Els fills només copien les actituds que veuen els pares i per molt català que tinguin a l'escola si després acaben veient que en el món de fora de l'escola els catalanoparlants sempre ens abaixem els pantalons, els nostres petits acabaran fent el mateix.Això sí, la immersió és indispensable tant en zones catalanoparlants com castellanoparlants.A les primeres perquè no hi hagi cap inadaptat que toqui allò que no sona i crei conflicte lingüístic a l'aula. A més a més, si tot l'entorn es catalanoparlant farà que els castellanoparlants es passin al català gairebé segur.En canvi a les zones castellanparlants és encara més indispensable la immersió, per a la majoria de nanos, l'escola és l'únic lloc on senten català i com a mínim l'entendran i podran parlar-lo una mica. Encara que tot això dependrà de que els mestres acabin complint el seu deure i facin les classes en català com diu la llei.
Emocions: anger, fear